Viborger Samler, 1828-06-11
Portugal. Til Hamburg indtraf kort for Postens Afgang er original Aftryk af en Bekjendtgjørelse, som et "Militairraad sammentraadt i Don Pedro den 4des legitime Authoritets Navn, har udstædt i Oporto under 18de Maj. Samme er undertegnet af 5 Oberster, Chefer for Regimenter af alle Vaabenarter, 4 Oberstlieutenanter, 5 Majorer og een Capitain. J Spidsen staaer Obersten for det 4de Artillerieregiment, Duarte Guilh. Ferreri. Heri anføres Grundene hvorfor der hidtil er tøvet med Udnærnelsen af en provisorisk Junta til at opretholde Don Pedro den 4des Legitimitet. Fremdeles opregnes Jnfanten, Don Miguels mod den legitime Konges og Forfatningens befalinger stridende Handlinger, og de i hans Navn af de for ham handlende Anthoriteter, selv i Oporto udøvede Frækheder, ligesom ogsaa den af de kongel. Tropper sammesteds og i flere Byer (Aveira, Braga) udviste udmærkede Troskab; hvilket har foranlediget Militairraadet til at erklære, at Hans Høihed, Regenten, befinder sig i en Tvangstilstand, og ude af Stand til, at udøve sin regierende Villie som Regent og Kongens Repræsentant. Udkast til Forholdsreglerne for at tilendebringe denne Tvangstilstand, tilkommer det modne Overlæg af lærde, gudfrygtige, Kongen førende og Chartet hengivne Personer, der ere i Besiddelse af den almindelige Tillid. Disse har Militairraadet foresat sig at udvælge, men endnu ei tilendebragt denne Forretning, hvorimod det træffer de nodvendige militaire Forholdsregler, medens de geistlige og verdslige Authoriteter ville varetage de dem paaliggende Forretninger. Der ville komme flere Militaircorpser til Oporto, hvis værdige Chefer ville blive indlemmede i Raadet, som da er vil tøve med fuldkommen at efterkomme sine uomgjængelige Pligter. Man erfarer, at Planen er at marschere mod Hovedstaden. - En Efterretning fra Paris af 30te Maj, taget af de constitutionel, melder Oprettelsen af et Regentskab bestaaende af den Deputerede Hr. Sarmento, Hr. Sampaio, Medlem af Cortes i 1821, og den constitutionelle General Claudino. - Den af Don Miguel udnævnte Gouverneur i Provindsen Minho, er død strax efter sin Ansættelse, og alle Provindsens Tropper have erklæret sig mod Jnfanten og ere paa Marschen til Oporto, for at forene sig med de derværende Constitutionelle. Den gamle Grev Sampayo og de constitutionelle Generaler Grev Villa flor og Saldanha ere med en Mængde Landsmænd, paa Veien fra London til Oporto for at stille sig i Spidsen for det derværende Partie. Alle portugisiske Pairs i England ligesom ogsaa en stor Deel af Lissabons anseeligste Jndvaanere have skrevet til Brasilien og yttret deres Misfornøielse med Jnfantens Fremfærd. - En Skrivelse fra Lissabon af 10de Mai melder, at de forenede Gesandters Not til Visconde de Santarem har gjort stort Jndtrypaa Miguellisterne. Da den engelske Gesandt havde nedtaget Vaabenet fra sin Bolig, fordi han havde ifinde at flytte andetsteds hen saa udbredte Rygtet sig blandt Folket om hans øieblikkelige Afreise. Selv i Palladset var Bestyrtelsen meget stor, i Særdeleshed var Forbittrelsen heftig mod den franske Gesandt. Samme Dag, den 8de meddeelte Visconde de Santarem som Svar paa Gesandternes Note: "at han ikke kunde troe, at Don Miguels Handlinger havde kunnet give Anledning til den Erklæring, som de havde afgivet, saa meget mindre, som her kun var Talen om nogle Familietvistigheder, hvilke fremmede Magter vel neppe havde havt nogen Aarsag til at blande sig i, o. s. v. Om Aftenen maatte dog en Escadron Cavallerie adsprede de betalte Skrighalse; Theatret var næsten tomt. Den 9de var Roligheden fuldkommen tilveiebragt. Senere Efterretninger af 14de Mai sammesteds fra meddele følgende: J Evora havde det 5te Cavallerieregiment fyret paa Jndvaanerne, som raabte "Don Miguel den 1ste leve." Dette Regiment er igaar indtruffet hertil; en stor Mængde Mennesker gik det imøde og man befrygtede slemme Optrin. Tropperne forholdte sig dog ganske rolige, og da Militairgouverneuren i Staden, Marquis v. Tancos, lod høre det Udraab: "Don Miguel leve blev Samme besvaret af hele Regimentet. Dog skal dette ved sin Ankomst til Kasernerne være bleven afvæbnet, og flere Soldater, der have tilladt sig Voldsomheder mod Borgerne i Evora, ere fængslede. -